93/51/ETY: Komission päätös, tehty 15 päivänä joulukuuta 1992, keitettyjen äyriäisten ja nilviäisten tuotantoa koskevista mikrobiologisista perusteista



Virallinen lehti nro L 013 , 21/01/1993 s. 0011 - 0013

Suomenk. erityispainos Alue 3 Nide 48 s. 0013

Ruotsink. erityispainos Alue 3 Nide 48 s. 0013



KOMISSION PÄÄTÖS, tehty 15 päivänä joulukuuta 1992, keitettyjen äyriäisten ja nilviäisten tuotantoa koskevista mikrobiologisista perusteista (93/51/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY(1) ja erityisesti sen liitteessä olevan V luvun II osaston 4 kohdan, sekä katsoo, että direktiivin 91/493/ETY liitteessä olevan IV luvun IV osaston 7 kohdan c alakohdan mukaan keitettyjen äyriäis- ja nilviäistuotteiden valmistajan on tehtävä tuotteilleen säännöllisesti mikrobiologisia tarkastuksia noudattaen mainitussa liitteessä olevan V luvun II osaston 4 kohdan säännösten mukaisesti vahvistettavia normeja, kansanterveyden suojelemiseksi olisi vahvistettava mikrobisaastumiselle raja-arvo, jonka ylittäviä tuloksia ei enää voida pitää hyväksyttävinä ilman, että tuotetta pidetään myrkyllisenä; hyväksyttävyyden raja-arvon ylittyessä valmistajan on selvitettävä ylittymisen syyt ja ryhdyttävä korjaaviin toimenpiteisiin ylitysten toistumisen estämiseksi, määritysmenetelmät vahvistetaan aloitettujen tutkimusten avulla myöhemmin; siihen asti olisi turvauduttava kansainvälisesti tunnustettuihin menetelmiin, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Tämän päätöksen liitteessä vahvistetaan direktiivin 91/493/ETY liitteessä olevan IV luvun IV osaston 7 kohdan c alakohdassa säädetyt keitettyjen äyriäisten ja nilviäisten tuotantoon sovellettavat mikrobiologiset normit. 2 artikla Valmistajan on osoitettava, että direktiivin 91/493/ETY 7 artiklan säännösten mukaisesti hyväksytyssä jalostuslaitoksessa noudatetaan mikrobiologisia vaatimuksia keitettyjen äyriäis- ja nilviäistuotteiden valmistuksen aikana sekä ennen niiden saattamista markkinoille. 3 artikla 1 Laitoksesta vastaavien henkilöiden on laadittava tuotteiden luonteen (kokonainen, kuorittu), keittämislämpötilan ja -ajan sekä riskien määrityksen perusteella näytteenotto-ohjelmia, joiden on oltava direktiivin 91/493/ETY 6 artiklan säännösten mukaiset. 2 Edellä 1 kohdassa tarkoitettuihin ohjelmiin on liitteen 1 ja 2 kohdassa vahvistettujen normien mahdollisen noudattamatta jättämisen varalta sisällyttävä sitoumus siitä, että: - toimivaltaiselle viranomaiselle annetaan tieto saastuneista eristä saaduista tuloksista ja eriä koskevista toimenpiteistä sekä toisessa luetelmakohdassa määrätyistä toimenpiteistä, - kriittisten kohtien valvonta- ja tarkastusmenetelmät tarkistetaan saastumislähteen tunnistamiseksi ja lisätään määrityskertoja, - ihmisravinnoksi ei pidetä kaupan patogeenisten organismien löytymisen tai liitteessä olevassa 2 kohdassa määrätyn Staphylococcus aureus -organismin "M" arvon ylittymisen vuoksi saastuneita eriä. 4 artikla Siihen asti, kunnes yhteisön mikrobiologiset analyysimenetelmät vahvistetaan, mikrobiologisten vaatimusten toteennäyttämiseksi käytettyjen analyysimenetelmien on oltava kansainvälisesti tunnustettuja ja käytännössä kokeiltuja. Käytetty analyysimenetelmä tuloksineen on rekisteröitävä. 5 artikla Tämä päätös on osoitettu kaikille jäsenvaltioille. Tehty Brysselissä 15 päivänä joulukuuta 1992. Komission puolesta Ray MAC SHARRY Komission jäsen (1) EYVL N:o L 268, 24.9.1991, s. 15 LIITE 1 Patogeeniset organismit >TAULUKON PAIKKA> Lisäksi riskien määrityksen avulla tutkittavia patogeenisia mikro-organismeja ja niiden toksiineja ei saa esiintyä kuluttajien terveyttä vaarantavia määriä. 2 Puutteellista hygieniaa osoittavat organismit (tuotteet, joista on poistettu kuoret) >TAULUKON PAIKKA> Muuttujat n, m ja M määritellään seuraavasti: >TAULUKON PAIKKA> Erän laatua pidetään: a) tyydyttävänä, kun kaikki tutkitut arvot ovat enintään 3 m; b) hyväksyttävänä, kun kaikki tutkitut arvot ovat 3 m:n ja 10 m:n (= M) välillä ja kun c/n on enintään 2/5. Erän laatua pidetään epätyydyttävänä: - kaikissa tapauksissa, joissa havaitaan M:n ylittäviä arvoja, - kun c/n on yli 2/5. 3 Indikaattoriorganismit (suuntaviivat) >TAULUKON PAIKKA> Nämä suuntaviivat auttavat valmistajia arvioimaan, toimivatko heidän laitoksensa moitteettomasti, ja auttavat heitä tuotannon valvontamenettelyjen toteuttamisessa.